open-index/open-wikipedia-markdown huggingface dataset:
অমিতাভ ভট্টাচার্য

**অমিতাভ ভট্টাচার্য** একজন ভারতীয় গীতিকার ও নেপথ্য কণ্ঠশিল্পী। তিনি উত্তর প্রদেশে জন্মগ্রহণ করলেও তার পরিবার কিন্তু বাঙালি জাতিসত্তার অধিকারী। অমিতাভ হিন্দি চলচ্চিত্রে কাজ করেন। তিনি *[[দেব.ডি]]* (২০০৯) চলচ্চিত্রে কাজ করে খ্যাতি অর্জন করেন। চলচ্চিত্রটির "ইমোশনাল অত্যাচার" নামক গানটি মুক্তি লাভ করার সাথে সাথে দর্শকপ্রিয়তা লাভ করে। তখন থেকেই তিনি বলিউডের বিভিন্ন ধরনের চলচ্চিত্রের জন্য গান লিখে যাচ্ছেন এবং নিজে কিছু গান গেয়েছেনও।

অমিতাভ *[[আই এম (২০১০-এর হিন্দি চলচ্চিত্র)|আই এম]]* (২০১০) চলচ্চিত্রের "আগার জিন্দগি" গানের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। তিনি *[[অ্যায় দিল হ্যায় মুশকিল]]* (২০১৬)-এর "চন্না মেরেয়া", *[[জগ্গা জাসুস]]* (২০১৭)-এর "উল্লু কা পট্টা", *[[ব্রহ্মাস্ত্র: পার্ট ওয়ান – শিবা]]* (২০২২)-এর "কেসরিয়া", ও *[[জরা হটকে জরা বচকে]]* (২০২৩)-এর "তেরে বাস্তে" গানের জন্য চারবার শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। এছাড়া তিনি চারটি আইফা পুরস্কার, দুটি জি সিনে পুরস্কার ও দুটি স্ক্রিন পুরস্কার অর্জন করেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় গীতিকার
বিষয়শ্রেণী:ভারতীয় নেপথ্য গায়ক
বিষয়শ্রেণী:লখনউয়ের সঙ্গীতশিল্পী
বিষয়শ্রেণী:হিন্দি ভাষার গীতিকার
বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ গীতিকার বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ গীতিকার বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ গীতিকার বিভাগে স্ক্রিন পুরস্কার বিজয়ী
টেইলর হিল (মডেল)

**টেইলর মারি হিল** (জন্ম মার্চ ৫, ১৯৯৬) একজন আমেরিকান মডেল এবং বর্তমানে ২০১৫ থেকে ভিক্টোরিয়া'স সিক্রেটের  দূত হিসেবে নিয়োজিত রয়েছেন।

## প্রারম্ভের জীবন
হিল মার্কিন যুক্তরাষ্ট্রের ইলিনয়ের প্যালাটাইনে জন্মগ্রহণ করেন এবং কলোরাডোর আরভাডায় বেড়ে ওঠেছেন। শুরুর দিনগুলোতে, মডেল হওয়ার পূর্বে হিল একজন জিমন্যাস্ট ছিলেন। তার তিনজন ভাইবোন রয়েছে। তিনি কলোরাডোর আরভাডায় অবস্থিত **পামোনা উচ্চ বিদ্যালয়** থেকে উত্তীর্ণ হন।
## কর্মজীবন
টেইলর মারি হিলের সন্ধান পান জিম জর্ডান নামের একজন আলোকচিত্রী এবং টেইলর হিলকে  খুজে পান তার ১৪ বছর বয়সে কলোরাডোর গ্রানবিতে একটি শস্যাগারে।

২০১৩-এ , তিনি ইনতিমিসিমির ক্যাটালগে উপস্থাপিত হন। ফরেভার ২১ এর ছাপানো সংস্করনেও স্থান পান।

২০১৪-এ তিনি এইচএন্ডএম এর জন্য মডেল হন। এবং ভিক্টোরিয়া'স সিক্রেট ফ্যাশন শোতে হাটেন। সে বছর তিনি রোজা ছা সাথে এরিন হেথারটন, ফ্রিডা গুস্তাভসন এবং বারবার পালভীন তাদের মধ্যে একজন হন।

তিনি "কউতুরেসকু" এর পাঠকদের ভোটের দ্বারা "২০১৫ এর সবচেয়ে প্রতিশ্রুতিশীল মডেল" হন।

২০১৫-এ,  তিনি ভিক্টোরিয়া'স সিক্রেট পিঙ্ক এর একটি অনুষ্ঠান উপস্থাপনা করেন। এই একই বছরে, তিনি ভিক্টোরিয়া সিক্রেটের দূত হন। তিনি ভার্সাসেরও বিজ্ঞাপন করেছেন।

আগস্ট ২০১৫-এ, তিনি ফ্যাশন মিডিয়া অ্যাওয়ার্ডে সামাজিক যোগাযোগের মাধ্যমে "মডেল অব দি ইয়ার" জিতেছেন।

২০১৬-এ, তিনি দি নিয়ন ডেমন চলচ্চিত্রে একটি অংশে মডেল হন এবং ফরবেসে ১৭ নম্বরে আত্মপ্রকাশ করেন' "বিশ্বের সর্ব্বোচ্চ উপার্জন করা মডেল" এর তালিকায় নাম লেখান। ২০১৫-২০১৬ এই সময়ে আনুমানিক $৪ মিলিয়ন ডলার উপার্জন করেন।

২০১৬-এর জুলাইয়ে, ল্যানকম এর নতুন মুখ হিসেবে নাম লেখান।

তিনি আমেরিকান,, ফরাসি, স্পেনীয়, নরওয়েজিয়ান,
এবং মেক্সিকান সম্পাদকীয়তে আত্মপ্রকাশ করছেন "ভোগ *, *হারপার'স বাজার*, ফরাসি, ডাচ, এবং অস্ট্রেলিয়ান *এলি*,
*ডব্লিউ*, *মাদাম ফিগারো*,
*ডেজ*, *লাভ*,
রাশিয়ান *ন্যুমেরো*,[[গ্ল্যামার(ম্যাগাজিন)|গ্ল্যামার]]* ও ইতালীয় *[[মারি ক্লেয়ার]]*।

তিনি ভার্সেস, ৩.১ ফিলিপ লিম, কেনজো, ফেন্ডি, ভ্যালেনটিনো, ক্যারোলিনা হেরেরা, এম্পোরিয়ো আরমানি, আলেকজান্ডার ভাউতিয়ার, ডিকেএনওয়াই, চ্যানেল, ভিক্টর ও রল্ফ, অ্যান্থনি ভার্সোরেল্লো, রালফ লরেন, বৌচরা জাররার, ধামির দোমা, ডোলস এন্ড গাবানা, রিচার্ড নিকোল, আরমান্নো স্কেরবিনো, আরো ভার্সেস, আলবার্তো ফেরেত্তি, গাব্রিয়েলা কাডিন্, এলি স্যাব, জর্জিও আরমানি, হার্ভে লেজার, আইআরএফই, রেচেল জো, ক্রিস্টোফার কেনের, মাইকেল ভ্যান ডার হ্যাম, আরমানি প্রাইভ, মুগলার, আলেকজান্ডার ওয়াং, ম্যাক্সিম সিমোয়েন্স, পল এন্ড জো, পল স্মিথ, জাইলস যাজক, কার্ল লেজারফেল্ড, মিউ মিউ, রোক্সানদা ইলিনকিক, ভিক্টোরিয়া'স সিক্রেট, পাবলিক স্কুল, এবং ব্রাউন এর জন্য রানওয়ে পদচারণা করেছেন।

এছাড়াও তিনি অনেক বিজ্ঞাপনেও অংশগ্রহণ করেছেন।

## চলচ্চিত্র তালিকা

**দূরদর্শন**

## তথ্যসূত্র

## বহিঃসংযোগ

*
*models.com
*

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:মার্কিন নারী মডেল
বিষয়শ্রেণী:ভিক্টোরিয়া’স সিক্রেট অ্যাঞ্জেল
বিষয়শ্রেণী:২১শ শতাব্দীর মার্কিন নারী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
শাহ আবদুল হান্নান

**শাহ আব্দুল হান্নান** (১৯৩৯ – ২০২১) ছিলেন একজন বাংলাদেশী ইসলামী দার্শনিক, শিক্ষাবিদ, লেখক, অর্থনীতিবিদ ও সমাজ সেবক। তিনি বাংলাদেশ সরকারের অভ্যন্তরীণ সম্পদ ও ব্যাংকিং বিভাগের সচিব, দুর্নীতি দমন কমিশনের মহাপরিচালক, জাতীয় রাজস্ব বোর্ডের চেয়ারম্যান এবং বাংলাদেশ ব্যাংকের ডেপুটি গভর্নর ছিলেন। এছাড়াও তিনি বাংলাদেশের ইসলামী ব্যাংকিং ধারার পথিকৃৎ ইসলামী ব্যাংক বাংলাদেশ লিমিটেড এর চেয়ারম্যান এবং বাংলাদেশের প্রথম সারির ঔষধ প্রস্তুতকারী প্রতিষ্ঠান দি ইবনে সিনা ফার্মাসিউটিক্যাল ইন্ডাস্ট্রি লিমিটেড এর চেয়ারম্যানও ছিলেন। এর বাইরে তিনি দিগন্ত মিডিয়া কর্পোরেশনের চেয়ারম্যানসহ দারুল ইহসান বিশ্ববিদ্যালয় ও নর্থ সাউথ বিশ্ববিদ্যালয়ের প্রতিষ্ঠাতাকালীন সদস্য ছিলেন।

## প্রাথমিক জীবন
শাহ আব্দুল হান্নান ১৯৩৯ সালের ১লা জানুয়ারি কটিয়াদী থানা কিশোরগঞ্জ জেলা বৃহত্তর ময়মনসিংহে জন্মগ্রহণ করেন। তিনি ১৯৫৯ সালে জগন্নাথ কলেজ থেকে অর্থনীতি স্নাতক ও ঢাকা বিশ্ববিদ্যালয় রাষ্ট্রবিজ্ঞান বিভাগে১৯৬১ সালে স্নাতকোত্তর সম্পন্ন করেন।

## কর্মজীবন
### সরকারি পরিসেবা
হান্নান তার কর্মজীবন শিক্ষকতার পেশা দিয়ে শুরু করেন। তিনি ১৯৬২ সালে ঢাকা কলেজে রাষ্ট্রবিজ্ঞানের প্রভাষক হিসাবে যোগ দেন। ১৯৬৩ সালে তিনি পাকিস্তান ফিন্যান্স সার্ভিসে যোগ দেন। এবং ১৯৯৮ সালে সর্বশেষ বাংলাদেশ সরকারের সচিব পদ থেকে অবসর গ্রহণ করেছিলেন। এর মাঝে তিনি ছিলেন জাতীয় রাজস্ব বোর্ডের চেয়ারম্যান, যেখানে তিনি ভ্যাট চালুর অন্যতম প্রবক্তা ছিলেন। ছিলেন বাংলাদেশ ব্যাংকের ডেপুটি গভর্নর, দুর্নীতি দমন ব্যুরোর মহাপরিচালক, সমাজ কল্যাণ ও সর্বশেষ অর্থ মন্ত্রণালয়ের আভ্যন্তরীন সম্পদ বিভাগের সচিব।

## প্রকাশনা
শাহ আব্দুল হান্নান ইসলামী অর্থনীতি ও সমাজ ব্যবস্থা সম্পর্কে বেশ কিছু বই লিখেছেনঃ

* ইসলামী অর্থনীতিতে সরকারের ভূমিকা 
* 
* নারী সমস্যা ও ইসলাম 
* 
* সোস্যাল ল অব ইসলাম  
* দেশ সমাজ ও রাজনীতি 
* বিশ্ব চিন্তা 
* সোভিয়েত ইউনিয়নে ইসলাম 
* 
* ল ইকনোমিক অ্যান্ড হিস্টোরি
*আমার কাল, আমার চিন্তা

## ব্যক্তিগত জীবন
তার দুই সন্তান সামিনা আক্তার ও সৈয়দ মোস্তফা ফয়সাল।

## মৃত্যু
রাজধানীর ইবনে সিনা মেডিকেল কলেজ হাসপাতালে চিকিৎসাধীন অবস্থায় ২রা জুন ২০২১ রোজ বুধবার সকাল সাড়ে দশটার দিকে তিনি মৃত্যুবরণ করেন। বার্ধক্যজনিত অসুস্থতার কারণে ৮ই মে থেকে তিনি হাসপাতালে চিকিৎসাধীন ছিলেন। এসময় তার একাধিক হার্ট অ্যাটাক হয়। একই সাথে মস্তিস্কে প্রদাহজনিত কারণে তিনি তার স্মৃতিশক্তি হারিয়ে ফেলেন। জোহরের নামাজের পর ধানমন্ডি ঈদগাহ মসজিদ মাঠে তাঁর প্রথম জানাজা অনুষ্ঠিত হয়। দ্বিতীয় জানাযা বিকেল সাড়ে তিনটায় সিপাহীবাগে তার বাড়ির সামনে অনুষ্ঠিত হয়। তৃতীয় জানাজাটি জাতীয় মসজিদ বায়তুল মোকাররমে অনুষ্ঠিত হয়। তিন দফা জানাজার পরে তাকে রাজধানীর শাহজাহানপুর কবরস্থানে দাফন করা হয়।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী অর্থনীতিবিদ
বিষয়শ্রেণী:ইসলামি দার্শনিক
বিষয়শ্রেণী:মুসলিম ইতিহাসবিদ
বিষয়শ্রেণী:ইসলামের মুসলিম পণ্ডিত
বিষয়শ্রেণী:বাংলাদেশী মুসলিম
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ঢাকা কলেজের শিক্ষক
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:দারুল ইহসান বিশ্ববিদ্যালয়
বিষয়শ্রেণী:বাংলাদেশী লেখক
শাহজালাল আহম্মদ

শহীদ **শাহজালাল আহম্মদ** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
শাহজালাল আহম্মদের জন্ম নোয়াখালী জেলার সেনবাগ থানার ওমুরুখা ইউনিয়নের হরিণকাটা গ্রামে। তার বাবার নাম আলতাফ আলী এবং মায়ের নাম জমিলা খাতুন। তার স্ত্রীর নাম সাফিয়া খাতুন। 

## কর্মজীবন
পাকিস্তানি সেনাবাহিনীতে চাকরি করতেন শাহজালাল আহম্মদ। ১৯৭১ সালে কর্মরত ছিলেন কুমিল্লা সেনানিবাসে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। দুই নম্বর সেক্টরের রাজনগর সাবসেক্টরের গেরিলা মুক্তিযোদ্ধাদের দলে ছিলেন তিনি।

## মুক্তিযুদ্ধে ভূমিকা
১৯৭১ সালে নোয়াখালী জেলার সেনবাগ উপজেলার দক্ষিণে ফেনী-লক্ষ্মীপুর সড়কের সংযোগস্থলে অবস্থিত কল্যাণদী ছিলো  সেনবাগ ও সোনাইমুড়ী এলাকার বৃহত্তর জনগোষ্ঠীর চলাচলের অন্যতম সংযোগস্থল। ১৯৭১ সালে কল্যাণদীতে ছিল পাকিস্তানিদের সুরক্ষিত একটি ক্যাম্প। এই ক্যাম্পে ছিল পাকিস্তানি মিলিশিয়া, এ দেশীয় রাজাকার ও আলবদর সমন্বয়ে প্রায় ১৫০ জনের জনবল। নির্যাতন-হত্যা-লুণ্ঠনের মাধ্যমে তারা আশপাশে ত্রাসের রাজত্ব কায়েম করেছিল। ঈদুল ফিতরের আগের রাতে ১৮ সেপ্টেম্বর সেখানে মুক্তিযোদ্ধারা অপারেশন করেন। মুক্তিযোদ্ধাদের কয়েকটি দল এই অপারেশনে অংশ নেয়। এক নম্বর কাট অফ পার্টি দায়িত্ব পালন করে সেবারহাট বাজারে। তাদের ওপর দায়িত্ব ছিল পূর্বদিক থেকে যাতে ওই ক্যাম্পে কোনো সহায়তা না আসতে পারে। কাট অফ পার্টি দুই জমিদারহাটে অবস্থান নেয়। তাদের ওপর দায়িত্ব ছিল যাতে চৌমুহনীর দিক থেকে কোনো সহায়তা না আসতে পারে। অ্যাকশন পার্টি আক্রমণ পরিচালনা করে। এই দলে ছিলেন শাহজালাল আহম্মদসহ ৪০ জন। 
শাহজালাল আহম্মদ ও তার সহযোদ্ধারা অন্ধকারে নিঃশব্দে এগিয়ে যাচ্ছেন শত্রু পাকিস্তানিদের অবস্থানের দিকে। তাদের সঙ্গে আছে জিএফ রাইফেল। ক্যাম্পের অদূরে অবস্থান নিয়ে তারা এনারগা গ্রেনেড ফায়ার করলেন। একই সময় অন্য সহযোদ্ধারা হ্যান্ডগ্রেনেড নিক্ষেপ করলেন। তারপর তারা এগিয়ে যেতে থাকলেন ক্যাম্পের দিকে। এমন সময় হঠাৎ গুলিবিদ্ধ হয়ে মাটিতে লুটিয়ে পড়লেন শাহজালাল আহম্মদ ও তার দুই সহযোদ্ধা। 
মুক্তিযোদ্ধারা দুটি দলে বিভক্ত হয়ে পাকিস্তানিদের ক্যাম্পে আক্রমণ চালান। পরিকল্পনা মোতাবেক তারা প্রথমে জিএফ রাইফেল দিয়ে এনারগা গ্রেনেড ফায়ার করেন। হঠাৎ এ আক্রমণে পাকিস্তানি মিলিশিয়া-রাজাকার ও আলবদররা ভ্যাবাচেকা খেয়ে যায়। তাদের হতভম্ব অবস্থা কাটতে না কাটতেই স্পেশাল টাস্ক পার্টি পাকিস্তানিদের বিভিন্ন ব্যাংকারে হ্যান্ডগ্রেনেড নিক্ষেপ করে। মুক্তিযোদ্ধারা শুনতে পান শত্রুদের আর্তনাদ। এই সময় অ্যাকশন পার্টির মুক্তিযোদ্ধারা ক্যাম্প দখল করার জন্য দৌড়ে সেদিকে যেতে থাকেন। তখনই ক্যাম্প থেকে পাকিস্তানিরা ব্রাশ ফায়ার করে। এই ব্রাশফায়ারে শাহজালাল আহম্মদ, সহযোদ্ধা মোহাম্মদ আলী, আবু তাহের গুলিবিদ্ধ হয়ে মাটিতে লুটিয়ে পড়েন। শাহজালাল আহম্মদ ও আবু তাহেরের মাথায় গুলি লাগে। তারা দুজন সঙ্গে সঙ্গে মৃত্যুবরণ করেন। মোহাম্মদ আলী পরে মারা যান। সেখানে এক ঘণ্টারও বেশি সময় তুমুল যুদ্ধ হয়। এরপর পাকিস্তানিরা রণেভঙ্গ দিয়ে পালিয়ে যায়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বার্ণপুর বিমানবন্দর

**বার্ণপুর বিমানবন্দর** হল পশ্চিমবঙ্গের আসানসোল মহানগরীর বার্ণপুর অঞ্চলে অবস্থিত একটি বেসরকারি বিমানবন্দর।এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ।এই বিমানবন্দরের মালিকানা রয়েছে ইস্কো ইস্পাত (বার্নপুর ইস্পাত কারখানা) কারখানার কাছে।এই বিমানবন্দর প্রধানত এই ইস্পাত কারখানার জন্যই ব্যবহৃত হয়।তবে বর্তমান কেন্দ্র সরকারের আঞ্চলিক বিমান পরিবহনের ঘোষণায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত  বিমান পথে। এই বিমানবন্দর থেকে কলকাতা বিমানবন্দরে বিমান পরিচালনার কথা বলা হয়েছে।এই পথে উড়ান পরিচালনা করবে ডেকান এয়ার ১৮ আসনের বিমানের দ্বারা।

## বিবরণ
বিমানবন্দরের রানওয়ে   দীর্ঘ ও ২৩ মিটার চওড়া।বিমানবন্দরটিতে কোনো টার্মিনাল বা প্রান্তীক নেই।নেই কোনো এটিসি কন্টোল ভবন। বিমানবন্দরটি মোট ৬৩ একর জমিতে গড়ে উঠেছে।

## সম্প্রসারণ
ভারত সরকার-এর রিজনাল কানেক্টিভিটি স্কিম-এর অন্তর্গত হয়েছে এই বিমানবন্দর।ফলে বিমানবন্দরটির পরিকাঠামো গড়বে ভারতের বিমান মন্ত্রণালয়।প্রথমে ₹  ৫কোটি টাকা খরচ হবে।পরে মোট ₹  ১০০কোটি খরচ ধরা হয়েছে বিমানবন্দরটির নতুন এটিসি ভবন, টার্মিনাল, রাস্তা প্রভৃতি নির্মাণে।

## গন্তব্য ও বিমান সংস্থা

## আরও দেখুন
* কুশোক বকুল কম্পোচি বিমানবন্দর
* সোনারী বিমানবন্দর

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বিমানবন্দর
বিষয়শ্রেণী:আসানসোলের পরিবহন
শেখ আব্দুর রহিম

**শেখ আব্দুর রহিম **(১৮৫৯-১৯৩১) (আবদুর রহিম মুনশী নামেও পরিচিত) ছিলেন একজন বাঙালি লেখক ও সাংবাদিক। তিনি ১৯ শতকের শেষের দিকে প্রকাশিত মিহির ও সুধাকর এবং মুসলিম হিতৈষী পত্রিকার সম্পাদক ছিলেন।
## সাহিত্যজীবন
শেখ আব্দুর রহিম বাংলার মুসলমান সমাজের উন্নয়নের জন্য কাজ করতেন। তার লেখালেখির বিষয় ছিল মুসলিম ইতিহাস ও সংস্কৃতি।

তার সাহিত্যকর্ম স্কুল লেভেল থেকে মাধ্যমিক, উচ্চমাধ্যমিক ও গ্রাজুয়েশন লেভেলের বাংলা সাহিত্যের পাঠ্যপুস্তকে পড়া হয়।

### রচনাবলী
* *হজরত মুহাম্মদের জীবন চরিত ও ধর্মনীতি<br> * (আবিষ্কার প্রকাশনী হতে প্রকাশিতব্য)
* *[[ইসলাম|ইসলাম ইতিবৃত্ত<br> ]]*
* *ইসলাম নীতি-১<br> *
* *ইসলাম নীতি-২*
* *কুরআন ও হাদিসের উপদেশাবলি*
* *নামাযতত্ত্ব বা নামায বিষয়ক যুক্তিমালা<br> *
* *[[হজ্জ|হজ্জবিধি]]*
* *রোজাতত্ত্ব*
* * খুতবা*
* *ইসলামের তত্ত্ব<br> *
ড. খালেদ মাসুকে রাসুল কর্তৃক লিখিত শেখ আব্দুর রহিম এর জীবনী ইসলামিক ফাউন্ডেশন হতে প্রকাশিত হয়।

## তথ্যসূত্র

* **Golpo Songroho** (Collected Stories), the national textbook of B.A. (pass and subsidiary) course of Bangladesh, published by University of Dhaka in 1979 (reprint in 1986).
* **Bangla Sahitya** (Bengali Literature), the national textbook of intermediate (college) level of Bangladesh published in 1996 by all educational boards.

বিষয়শ্রেণী:১৮৫৯-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:বাংলা ভাষার লেখক
বিষয়শ্রেণী:বাঙালি লেখক
বিষয়শ্রেণী:ভারতীয় পুরুষ লেখক
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:বাঙালি আলেম
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:পশ্চিমবঙ্গের লেখক
বিষয়শ্রেণী:বাঙালি মুসলিম
বিষয়শ্রেণী:মুহাম্মাদের জীবনীগ্রন্থ লেখক
লায়ন-টেল ম্যাকাক

**লায়ন-টেল ম্যাকাক** (*Macaca silenus*) হল প্রাচীন বিশ্বের একটি বানর প্রজাতি। এরা দক্ষিণ ভারতের পশ্চিমঘাট পর্বতমালার একটি এনডেমিক প্রজাতি।.

## শারীরিক বৈশিষ্ট্য

## আচরণ

## পরিসংখ্যান

## আরও দেখুন

## তথ্যসূত্র

বিষয়শ্রেণী:ভারতের স্তন্যপায়ী
বিষয়শ্রেণী:এশিয়ার প্রাইমেট
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
আল-কাজিমিয়া মসজিদ

**আল-কাজিমিয়া মসজিদ** () বা **আল-কাজিমাইন মাজার** () হল ইরাকের বাগদাদের কাজিমিয়া শহরতলিতে অবস্থিত একটি মসজিদ ও মাজার। এখানে শিয়া মুসলমানদের সপ্তম ইমাম মুসা আল-কাজিম এবং নবম ইমাম মুহম্মদ আল-জওয়াদের সমাধি অবস্থিত। এছাড়া এর প্রাঙ্গণের মধ্যে প্রখ্যাত শিয়া পণ্ডিত শেখ মুফীদ ও নাসিরুদ্দীন তুসীর কবর রয়েছে। মসজিদটির সাথে সরাসরি সংলগ্ন রয়েছে আরও দুটি ছোট মাজার যেখানে সমাহিত রয়েছেন নাহজুল বালাগার সংকলনকারী শরীফ রাজী এবং তাঁর ভাই শরীফ মুর্তজা।

## তথ্যসূত্র

বিষয়শ্রেণী:ইরাকের মসজিদ
বিষয়শ্রেণী:বাগদাদ
বিষয়শ্রেণী:ইরাকের দর্শনীয় স্থান
বিষয়শ্রেণী:বাগদাদের মসজিদ
বিষয়শ্রেণী:ইসলামের পবিত্র স্থান
বিষয়শ্রেণী:বাগদাদের ভবন ও স্থাপনা
বিষয়শ্রেণী:গম্বুজসহ মসজিদ
বিষয়শ্রেণী:ইরাকের শিয়া মসজিদ
বিষয়শ্রেণী:ইরাকের মাজার
বিষয়শ্রেণী:ইরাকের সমাধি
বিষয়শ্রেণী:সাফাভীয় স্থাপত্য
বিষয়শ্রেণী:শিয়া মাজার
কাটোয়ার যুদ্ধ (১৭৪২)

**কাটোয়ার প্রথম যুদ্ধ** ১৭৪২ সালের ২৭ সেপ্টেম্বর বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব এবং মারাঠাদের মধ্যে সংঘটিত হয়। যুদ্ধে মারাঠারা শোচনীয়ভাবে পরাজিত হয়।

## পটভূমি

১৭৪২ সালে মারাঠা নেতা প্রথম রঘুজী ভোঁসলের প্রধানমন্ত্রী ভাস্কর পণ্ডিতের নেতৃত্বে একটি বিরাট সৈন্যবাহিনী বাংলা আক্রমণ করে এবং সমগ্র বাংলা জুড়ে লুটপাট চালায়। তারা বাংলার কাটোয়ায় তাদের প্রধান ঘাঁটি স্থাপন করেছিল। এখান থেকেই তারা বাংলার বিভিন্ন স্থানে আক্রমণ চালাচ্ছিল ও লুটতরাজ করছিল।

## যুদ্ধের ঘটনাবলি

বাংলার নবাব আলীবর্দী খাঁ মারাঠাদের বিতাড়িত করার সংকল্প গ্রহণ করেন। এ উদ্দেশ্যে তিনি রাজধানী মুর্শিদাবাদ থেকে অগ্রসর হয়ে কাটোয়ায় মারাঠাদের প্রধান ঘাঁটির বিরুদ্ধে অগ্রসর হন। মারাঠা নেতা ভাস্কর পণ্ডিত এসময় কাটোয়ায় মহা ধুমধামের সঙ্গে দুর্গাপূজা উদ্‌যাপন করছিলেন। ফলে আলীবর্দী মারাঠাদেরকে অপ্রস্তুত অবস্থায় পেয়ে যান। ১৭৪২ সালের ২৭ সেপ্টেম্বর তিনি কাটোয়ার এক মাইল উত্তরে উদ্ধারনপুরের কাছে গঙ্গা পার হয়ে অকস্মাৎ ঘুমন্ত মারাঠা বাহিনীর ওপর আক্রমণ পরিচালনা করেন। আকস্মিক এ আক্রমণে মারাঠারা দিশেহারা হয়ে পড়ে এবং বাংলা থেকে লুণ্ঠিত সমস্ত দ্রব্যসামগ্রী পিছনে ফেলে পলায়ন করে। মারাঠারা এরপর উড়িষ্যার কেন্দ্রস্থলের দিকে পশ্চাৎপসরণ করে।

## ফলাফল

কাটোয়ার যুদ্ধে পরাজয়ের পর ভাস্কর পণ্ডিত বাংলার মূল ভূখণ্ডের সমস্ত ঘাঁটি থেকে সকল মারাঠা সৈন্যদের পশ্চাৎপসরণ করার নির্দেশ দেন। এর ফলে বাংলার মূল ভূখণ্ডে মারাঠা আক্রমণের অবসান ঘটে।

## আরো দেখুন

* কাটোয়ার যুদ্ধ (১৭৪৫)
* কাটোয়ার যুদ্ধ (১৭৬৩)

## তথ্যসূত্র

বিষয়শ্রেণী:ভারতের ইতিহাস
বিষয়শ্রেণী:মুঘল সাম্রাজ্য জড়িত লড়াই
টিম মে

**টিমোথি ব্রায়ান আলেকজান্ডার টিম মে** (; জন্ম: ২৬ জানুয়ারি, ১৯৬২) দক্ষিণ অস্ট্রেলিয়ার উত্তর অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৭ থেকে ১৯৯৫ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। 

ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার প্রতিনিধিত্ব করেছেন **টিম মে**। দলে তিনি মূলতঃ অফ স্পিন বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন।

## খেলোয়াড়ী জীবন
১৯৮৮ সালে অস্ট্রেলীয় দলের সদস্যরূপে পাকিস্তান গমন করেন। ঐ সফরের প্রস্তুতিমূলক খেলায় বিসিসিপি একাদশের বিপক্ষে পিটার স্লিপ পাঁচ উইকেট পান। তবে, দল নির্বাচকমণ্ডলী প্রথম টেস্ট খেলার জন্য টিম মেকে প্রাধান্য দেয়।

ইংল্যান্ডে অনুষ্ঠিত ১৯৯৩ সালের অ্যাশেজ সিরিজে ওয়ার্নের সাথে বোলিং জুটি গড়েন। এরপর থেকে তারা নিজেদের মধ্যে ৫৫ উইকেট ভাগাভাগি করে নেন। ১৯৯২-৯৩ মৌসুমে অ্যাডিলেড ওভালে সফরকারী ওয়েস্ট ইন্ডিজের বিপক্ষে অনুষ্ঠিত সিরিজের চতুর্থ টেস্টে নিজস্ব সেরা ৫/৯ পান। ঐ টেস্টে নিজস্ব সেরা অপরাজিত ৪২ রান তুলেন তিনি। এরফলে ওয়েস্ট ইন্ডিজের দূর্দান্ত পেস আক্রমণ মোকাবেলা করে অস্ট্রেলিয়া অপ্রত্যাশিতভাবে জয় পায়।

## মূল্যায়ন
অফস্পিন বোলার হিসেবে মে বলকে বেশ উঁচুতে নিয়ে যথেষ্ট নিপুণতার সাথে ঘোরাতে সক্ষমতা দেখিয়েছেন। এরফলে শেন ওয়ার্নের উত্থানের পূর্ব-পর্যন্ত তাকে অস্ট্রেলিয়ার প্রথম-পছন্দের বোলারে পরিণত করেছিল।

১৯৮৮-৮৯ মৌসুমের শেফিল্ড শিল্ডে বর্ষসেরা খেলোয়াড়ের পুরস্কার লাভ করেন তিনি। প্রথম-শ্রেণীর ক্রিকেটে একটি সেঞ্চুরিও করেছেন। ফিল্ডিংয়ে তেমন সফলতা পাননি। ফলশ্রুতিতে তাকে প্রায়শঃই দ্বাদশ ব্যক্তির ভূমিকায় অবতীর্ণ হতে হয়েছে। ১৯৯২-৯৩ মৌসুমের বিশ্ব সিরিজ কাপে আঘাতপ্রাপ্ত ডিন জোন্সের বিপরীতে মাঠে নামেন। কিন্তু এক্সট্রা কভার অঞ্চলে রমিজ রাজা’র সহজ ক্যাচ ছেড়ে দেন।

## অবসর
মে ২৪ টেস্ট ও ৪৭টি একদিনের আন্তর্জাতিকে অংশ নিয়েছেন। কিন্তু আঘাতের কারণে তাকে খেলোয়াড়ী জীবন থেকে অবসর নিতে হয়েছে।

১৯৯৭ সালে নবগঠিত অস্ট্রেলিয়ান ক্রিকেটার্স অ্যাসোসিয়েশনের সিইও মনোনীত হন। এরপর থেকে অস্ট্রেলীয় ক্রিকেটে গুরুত্বপূর্ণ সংগঠন হিসেবে তুলে ধরতে সচেষ্ট হন। ১৯৯৮ সালে মেহেম শিরোনামে আত্মজীবনীমূলক গ্রন্থ প্রকাশ করেন।

## ফিকা
জুন, ২০০৫ সালে টেক্সাসের অস্টিনে অবস্থিত ফিকা’র সিইও হন। ২০০৪ সালে বিশ্ব ক্রিকেট সুনামি আক্রান্তদের সহায়তায় খেলা আয়োজনে গুরুত্বপূর্ণ অবদান রাখেন। জুন, ২০১৩ সাল পর্যন্ত শীর্ষস্থানীয় খেলোয়াড়দের সংগঠন বিশ্ব ক্রিকেটারদের সংস্থায় (ফিকা) প্রধান নির্বাহীর দায়িত্বে ছিলেন তিনি। জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকালে তাকে অব্যহতি দেয়া হয়। তার বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়।

## তথ্যসূত্র

## গ্রন্থপঞ্জী
*

## আরও দেখুন
* শেফিল্ড শিল্ড
* অ্যান্ড্রু জেসার্স
* অস্ট্রেলীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলীয় প্রধান নির্বাহী
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অ্যাডিলেড থেকে আগত ক্রিকেটার
বিষয়শ্রেণী:কেনসিংটনের ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:দক্ষিণ অস্ট্রেলিয়া থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
হরেন দাস

**হরেন্দ্র নারায়ণ দাস** (১ ফেব্রুয়ারি ১৯২১ - ৩১ জানুয়ারী ১৯৯৩) বা **হরেন দাস** একজন স্বনামধন্য বাঙালি শিল্পী ছিলেন যিনি প্রধানত ছাপাইছবি মাধ্যমে কাজ করতেন। উনি মূলত খোদাই, লিনোকাট, এচিং এবং লিথোগ্রাফ করতেন,  যদিও উডকাট ও কাঠ খোদাইয়ের কারিগরী দক্ষতার জন্য উনি অধিক বিখ্যাত ছিলেন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:দিনাজপুর জেলার ব্যক্তি
বিষয়শ্রেণী:কলকাতার শিল্পী
আব্দুল মান্নান (শিক্ষক)

**আব্দুল মান্নান** (১ জানুয়ারি ১৯৩২ – ৩০ এপ্রিল ২০০৭) একজন বাংলাদেশী একাডেমিক। তিনি ঢাকা বিশ্ববিদ্যালয়ের ১৯তম উপাচার্য হিসেবে দায়িত্ব পালন করেছেন।

## জন্ম
আব্দুল মান্নান ১ জানুয়ারি, ১৯৩২ সালে তৎকালীন বেঙ্গল প্রেসিডেন্সি, ব্রিটিশ ইন্ডিয়ার নরসিংদীর একটি গ্রামে জন্মগ্রহণ করেন। গ্রমের নাম সৈয়দপুর, যা মনোহারদি উপজেলার অধীনে অবস্থিত।

## শিক্ষা ও কর্মজীবন
আব্দুল মান্নান ১৯৫৫ সালে ঢাকা বিশ্ববিদ্যালয়ে ভর্তি হন। তিনি বায়োকেমিস্ট্রি বিভাগ নিয়ে মাস্টার্স ডিগ্রী অর্জন করেন।

### কর্মজীবন
১৯৬১ সালে আব্দুল মান্নান বায়োকেমিস্ট্রি বিভাগে প্রভাষক পদে যোগদান করেন। এরপর ১৯৮৩ সালে ফার্মেসী বিভাগে বদলি হন।

অধ্যাপক এম. শামসুল হকের পরে আব্দুল মান্নান ঢাকা বিশ্ববিদ্যালয়ের উপাচার্য হিসেবে নিয়োগ লাভ করেন। তিনি ১৯৮৬ সালের ১২ জানুয়ারি থেকে ১৯৯০ সালের ২২ মার্চ মাস পর্যন্ত ঢাকা বিশ্ববিদ্যালয়ের ভাইস-চ্যান্সেলর হিসেবে দায়িত্ব পালন করেছেন। তার উত্তরসূরী হলেন অধ্যাপক মোহাম্মদ মনিরুজ্জামান মিঞা।

## পরিবার
আব্দুল মান্নান ৪ পুত্র ও ২ কন্যা সন্তানের জনক।

## মৃত্যু
আব্দুল মান্নান ২০০৭ সালের ৩০শে এপ্রিল ঢাকায় মৃত্যুবরণ করেন। তার জানাযার নামায পরদিন ঢাকা বিশ্ববিদ্যালয় জামে মসজিদে আসরের নামাযের পর অনুষ্ঠিত হয়। এরপর তাকে নরসিংদীর পারিবারিক গোরস্থানে দাফন করা হয়।

## আরো দেখুন
* ঢাকা বিশ্ববিদ্যালয়ের প্রাক্তন শিক্ষার্থী ও শিক্ষকদের তালিকা
* ঢাকা বিশ্ববিদ্যালয়ের উপাচার্যের তালিকা

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:নরসিংদী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:বাংলাদেশী শিক্ষায়তনিক
ভাস্কর পণ্ডিত

**ভাস্কর রাম কোলহাটকর পণ্ডিত** (?–৩১ মার্চ ১৭৪৪), সংক্ষেপে **ভাস্কর পণ্ডিত**, মারাঠা সাম্রাজ্যের অন্তর্গত নাগপুর রাজ্যের মহারাজা রঘুজী ভোঁসলের প্রধানমন্ত্রী ছিলেন। তিনি মারাঠাদের বাংলা অভিযানে সক্রিয়ভাবে অংশ নেন।

## বর্গী নেতৃত্ব
ভাস্কর ছিলেন রনকুশলী বর্গী নেতা। বর্গীরা বাংলায় লুঠতরাজের জন্যে এসেছিল। ১৭৪২ সালের এপ্রিল মাসে তার পরিচালনায় একটি মারাঠা বাহিনী নাগপুর থেকে অগ্রসর হয়ে বর্ধমান আক্রমণ করে। এই আক্রমণের খবর পেয়ে ১৫ এপ্রিল নবাব আলীবর্দী খান কটক থেকে বর্ধমান উপস্থিত আসেন। ভাস্কর পণ্ডিতের নেতৃত্বে মারাঠা বাহিনী তার রসদ সরবরাহ ব্যবস্থা বিচ্ছিন্ন করে দেয় ও বর্ধমানের আশে পাশে ব্যাপক লুণ্ঠন চালায়। এর কয়েকদিন পর গোলন্দাজ বাহিনীর সাহায্যর আলীবর্দী বাহিনী মারাঠা সৈন্যদের বেষ্টনী ভেদ করেন এবং কাটোয়া চলে যান। কাটোয়া অবস্থানকালে ভাস্কর পণ্ডিতের বাহিনী মুর্শিদাবাদ আক্রমণ করে ও অঢেল সম্পদ লুঠ করে। ভাস্করের বাহিনী নির্মমভাবে গ্রামগুলিতে হত্যালীলা চালায়। রাজধানী রক্ষার জন্য আলীবর্দী ৭ মে মুর্শিদাবাদে উপস্থিত হলে চতুর ভাস্কর তার বাহিনী নিয়ে কাটোয়া পালিয়ে যান। ১৭৪২ সালের ২৭ সেপ্টেম্বর আলিবর্দী আচমকা রাত্রে ভাস্কর পণ্ডিতের শিবির আক্রমণ করে ছত্রভঙ্গ করে দেন। তারা পালিয়ে যেতে বাধ্য হলেও মেদিনীপুরের দিকে অগ্রসর হয়ার সময় আবার লুঠপাঠ চালায়। নবাববাহিনী তাদের পিছু ধাওয়া করে চিল্কা হ্রদের ওপারে বিতাড়িত করে। কিন্তু ১৭৪৪ সালের মার্চের আবার ভাস্কর পণ্ডিত কর্তৃক উড়িষ্যা ও মেদিনীপুরের দিক হতে বাংলা আক্রান্ত হয়। ক্রমাগত আক্রমণ ও লুঠতরাজের ফলে বাংলা শ্মশানে পরিনত হচ্ছিল। মারাঠা সেনাপতিদের ভর্তুকি প্রদান করতে গিয়ে মুর্শিদাবাদ রাজকোষে টান পড়ে। শেষে নবাব গুপ্তহত্যার মাধ্যমে ভাস্কর পণ্ডিতকে সরিয়ে দেওয়ার সিদ্ধান্ত নেন।

## মৃত্যু
১৭৪৪ সালের ৩১ মার্চ বাংলার নবাব আলীবর্দী খানের সঙ্গে সন্ধি স্বাক্ষরের আলোচনাকালে তিনি এবং তার সৈন্যবাহিনীর ২১ জন সৈন্যাধ্যক্ষ আলীবর্দীর ষড়যন্ত্রে নিহত হন। বহরমপুরের মনকরার পাশে ভাগীরথী নদীর পরিত্যক্ত জলাশয়ে তাদের মৃতদেহ ফেলে দেওয়া হয়। বর্তমান সেটি একটা বিলে পরিনত হয়েছে। ভাস্করদহ বিল নামে পরিচিত।

## আরও দেখুন

* বর্গির হাঙ্গামা
* বাংলায় মারাঠা আক্রমণ (১৭৪২–১৭৪৩)
* কাটোয়ার যুদ্ধ (১৭৪২)

## তথ্যসূত্র

বিষয়শ্রেণী:মারাঠি ব্যক্তি
বিষয়শ্রেণী:১৭৪৪-এ মৃত্যু
সোনারী বিমানবন্দর

**সোনারী বিমানবন্দর** হল ঝাড়খণ্ডের
জামশেদপুর মহানগরীর উপকন্ঠে সোনারী শহরে অবস্থিত একটি বেসরকারি বিমানবন্দর। এই বিমানবন্দরটি পরিচালনা করে ভারতীয় বিমানবন্দর কর্তৃপক্ষ। এই বিমানবন্দরের মালিকানা রয়েছে টাটার জামশেদপুর ইস্পাত কারখানার কাছে। এই বিমানবন্দর প্রধানত চার্টার  বিমান  জন্যই ব্যবহৃত হয়। তবে বর্তমান কেন্দ্র সরকারের আঞ্চলিক বিমান পরিবহনের ঘোষণায় এই বিমান বন্দর স্থান পেয়েছে ভারতবর্ষের ১২৮ টি নতুন ঘোষিত বিমান পথে।   এই বিমানবন্দর থেকে কলকাতার নেতাজি সুভাষচন্দ্র বসু আন্তর্জাতিক বিমানবন্দর-এ বিমান পরিচালনার কথা বলা হয়েছে।

## গন্তব্য ও বিমান সংস্থা

## আরও দেখুন
* রৌরকেলা বিমানবন্দর
## তথ্যসূত্র

## বহিঃসংযোগ

বিষয়শ্রেণী:ঝাড়খণ্ডের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:জামশেদপুরের পরিবহন
বিষয়শ্রেণী:১৯৪০-এ প্রতিষ্ঠিত বিমানবন্দর
বিষয়শ্রেণী:১৯৪০-এ ভারতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:টাটা গ্রুপ
বাংলায় মারাঠা আক্রমণ (১৭৪৪)

**বাংলায় মারাঠা আক্রমণ (১৭৪৪)** বলতে ১৭৪৪ সালে মারাঠা সাম্রাজ্যের অন্তর্গত নাগপুর রাজ্যের মহারাজা প্রথম রঘুজী ভোঁসলে কর্তৃক বাংলায় পরিচালিত আক্রমণকে বোঝায়। রঘুজীর প্রধানমন্ত্রী ভাস্কর পণ্ডিত এই অভিযানে মারাঠাদের নেতৃত্ব দেন। এ অভিযানকালে মারাঠারা বাংলার নবাব আলীবর্দীর সৈন্যবাহিনীর সঙ্গে সম্মুখসমর সুকৌশলে এড়িয়ে চলে। ফলে যুদ্ধে তাদেরকে পরাজিত করা সম্ভব হয় নি। অবশেষে নবাব ছলনার আশ্রয় নেন, এবং সন্ধি স্বাক্ষরের জন্য ভাস্কর পণ্ডিতসহ ২২ জন মারাঠা নেতাকে আমন্ত্রণ করে এনে তাদেরকে হত্যা করেন। এর ফলে মারাঠারা বাংলা থেকে সৈন্য প্রত্যাহার করে নিতে বাধ্য হয় এবং তাদের আক্রমণ ব্যর্থতায় পর্যবসিত হয়।

## পটভূমি

১৭৪২ এবং ১৭৪৩ সালে বাংলায় মারাঠা আক্রমণ ব্যর্থ হয়। কিন্তু এসময় বাংলার নবাব আলীবর্দী খানের সামরিক ব্যয় বেড়ে দ্বিগুণ হয়েছিল, অন্যদিকে পেশোয়া বালাজী বাজী রাও কর্তৃক আদায়কৃত ভর্তুকির কারণে তার রাজকোষ প্রায় নি:শেষ হয়ে গিয়েছিল। নবাব মারাঠা আক্রমণ থেকে সুরক্ষা নিশ্চিত করার জন্য পেশোয়াকে ২২ লক্ষ টাকা দিয়েছিলেন। কিন্তু বিনিময়ে নবাব প্রতিশ্রুত শান্তি পান নি।

১৭৪৩ সালের ৩১ অক্টোবর মারাঠাদের প্রধান নেতা রাজা সাহুর মধ্যস্থতায় দুই মারাঠা নেতা পেশোয়া এবং রঘুজী তাদের বিরোধ মীমাংসা করে নিয়েছিলেন। এই ব্যবস্থা অনুযায়ী পাটনার পশ্চিমে শাহাবাদ ও তিকারি-সহ বিহারের অংশ (বাৎসরিক ১২ লক্ষ টাকা প্রদানকারী) পেশোয়াকে দেয়া হয়। রঘুজী ভোঁসলেকে বাংলা, উড়িষ্যা এবং পাটনার পূর্বের বিহারের অংশ দেয়া হয়। অর্থাৎ, দুই মারাঠা নেতা বাংলাকে তাদের মধ্যে ভাগ-বাটোয়ারা করে নেন। এর মধ্য দিয়ে পেশোয়া বালাজী বাজী রাও নবাবকে বন্ধুত্বের এবং বাংলাকে মারাঠা আক্রমণ থেকে রক্ষা করার যে প্রতিশ্রুতি দিয়েছিলেন, তা ভঙ্গ করেন।

## মারাঠা আক্রমণ

১৭৪৪ সালের মার্চে যখন মারাঠা সেনাপতি ভাস্কর পণ্ডিত উড়িষ্যা ও মেদিনীপুরের মধ্য দিয়ে আবার বাংলা আক্রমণ করেন তখন নবাব আলীবর্দী সম্পূর্ণ হতভম্ব হয়ে পড়েন। রঘুজীর সৈন্যবাহিনী বাংলার পশ্চিমাঞ্চলের বিভিন্ন স্থানে ছড়িয়ে পড়ে এবং লুটতরাজ করতে থাকে। এদের যুদ্ধকৌশলের অংশ অনুযায়ী এরা সবসময় নবাবের সৈন্যদের সঙ্গে সম্মুখযুদ্ধ এড়িয়ে চলত। এজন্য তাদের সঙ্গে যুদ্ধ করার কোনো উপায় ছিল না। এ সুযোগে মারাঠাদের দৌরাত্ম্যের মাত্রা ক্রমশ বাড়তে থাকে।

## ভাস্কর পণ্ডিতের হত্যাকাণ্ড

মারাঠাদের সম্মুখযুদ্ধে বাধ্য করতে ব্যর্থ হয়ে আলীবর্দী এবার তাদের তাড়ানোর জন্য শঠতার আশ্রয় নেন। আলীবর্দী তার অন্যতম প্রধান সেনাপতি গোলাম মুস্তফা খানের পরামর্শ অনুযায়ী ভাস্কর পণ্ডিতের নিকট মূল্যবান উপহারসামগ্রী এবং বন্ধুত্বপূর্ণ বাণী প্রেরণ করেন। বাংলার চৌথ সম্পর্কে একটি শান্তিপূর্ণ সমাধানের জন্য তিনি ভাস্কর পণ্ডিত এবং তার ২২ জন সেনানায়ককে তার সঙ্গে আলোচনার জন্য তার শিবিরে আমন্ত্রণ জানান। বৈঠকটি ১৭৪৪ সালের ৩১ মার্চ মাঙ্কারায় একটি বিশাল তাঁবুতে অনুষ্ঠিত হওয়ার কথা ছিল। তাঁবুতে প্রবেশ করার পরপরই পর্দার আড়ালে লুকিয়ে থাকা গুপ্তঘাতকেরা ভাস্কর পণ্ডিত এবং তার ২১ জন সেনানায়ককে হত্যা করে। রঘুজী গায়কোন্ডে নামক ১ জন মারাঠা সেনানায়ক কোনোক্রমে প্রাণ বাঁচিয়ে কাটোয়ায় মারাঠা শিবিরে পৌঁছাতে সমর্থ হন।।

## মারাঠাদের পশ্চাৎপসরণ এবং ফলাফল

ভাস্কর পণ্ডিত এবং অন্যান্য মারাঠা সেনানায়কদের হত্যাকাণ্ডের ঘটনার পর আতঙ্কিত হয়ে মারাঠাদের সকল সৈন্যদল কালবিলম্ব না করে বাংলা এবং উড়িষ্যা ত্যাগ করে স্বদেশে পলায়ন করে। এই ঘটনা ১৫ মাসের জন্য বাংলায় মারাঠা আক্রমণের অবসান ঘটায়।

## আরো দেখুন

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বাংলার নবাব
এনিড ব্লাইটন

**এনিড ম্যারি ব্লাইটন** () (১১ আগস্ট ১৮৯৭ - ২৮ নভেম্বর ১৯৬৮) একজন ইংরেজ শিশুসাহিত্যিক ছিলেন যার বইগুলি ১৯৩০-এর দশক থেকে সারা বিশ্বে সর্বাধিক বিক্রীত বইগুলির মধ্যে পড়ে ও ৬০ কোটিরও বেশি বিক্রী হয়েছে। তাঁর বইগুলি আজও বেশ জনপ্রিয় ও প্রায় ৯০টি ভাষায় অনূদিত হয়েছে। ১৯২২ সালে প্রকাশিত হয় ওনার প্রথম বই, ২৪ পাতার কবিতা সংকলন *চাইল্ড হুইস্পার*। উনি অনেক বিষয় নিয়ে রচনা করেছেন, যেমন শিক্ষা, প্রাকৃতিক ইতিহাস, কল্পনা সাহিত্য, রহস্য বা বাইবেলের বর্ণনা। নডি, ফেমাস ফাইভ, সিক্রেট সেভেন এবং অ্যাডভেঞ্চার সিরিজএর জন্য সবথেকে বেশি জনপ্রিয়তা পান।

## তথ্যসূত্র

## বহিঃসংযোগ

* Watch and listen to BBC archive programmes about Enid Blyton
* Enid Blyton letters from the BBC archive
* Enid Blyton Collection
* 
* 
* 
* Newsreel footage of Enid Blyton at home with her family, 1946
* The Enid Blyton Collection at Seven Stories 
* 
* Great Lives – Novelist Enid Blyton

বিষয়শ্রেণী:১৮৯৭-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:ইংরেজ শিশুসাহিত্যিক
বিষয়শ্রেণী:ইংরেজ নারী ঔপন্যাসিক
বিষয়শ্রেণী:লন্ডনের লেখক
কুশোক বকুল কম্পোচি বিমানবন্দর

**কুশোক বকুল কম্পোচি বিমানবন্দর ** হল লে-এর একটি বিমানবন্দর। বিমানবন্দরটি জম্মু ও কাশ্মীর রাজ্যের অন্যতম  প্রধান বিমানবন্দর। এটি পৃথিবীর ২২ তম সর্বোচ্চ বাণিজ্যিক বিমানবন্দর, যা সমুদ্র সমতল থেকে ৩,২৫৬ মিটার (১০,৬৮২ ফুট) উপরে অবস্থিত। বিমানবন্দরটি ১৯ তম কুশোক বকুল কম্পোচি নামে এক একজন ভারতীয় রাষ্ট্রনায়ক এবং সন্ন্যাসীর নামে নামকরণ করা হয়েছে, যার স্পিতুক বৌদ্ধবিহার বিমানবন্দরের খুব কাছে অবস্থিত। ২০১৮-২০১৯ সালে কুশোক বকুল কম্পোচি বিমানবন্দর বা লে বিমানবন্দর বিমানবন্দর ৮ লক্ষ ২১ হাজার ৬৮৯ জন যাত্রী পরিবহন করেছে। বিমানবন্দর লে ও তার পার্শবর্তী এলাকার বিমান পরিসেবা প্রদানের করে।

বিকালে পাহাড়ের বাতাসের উপস্থিতির কারণে, সমস্ত উড়ান সকালে অবতরণ ও উড্ডয়ন করে। বিমানবন্দরের পূর্ব দিকে উচ্চ ভূখণ্ড আছে। বিমানবন্দর নিরাপত্তা ভারতীয় সেনাবাহিনীর হাতে রয়েছে। হিমালয় পর্বতের মধ্যে অবস্থানের কারণে, লেহ বিমানবন্দরটির দৃষ্টিভঙ্গিকে বিশ্বের সবচেয়ে সুন্দর দৃষ্টিভঙ্গি হিসাবে চিহ্নিত করা হয়েছে।

ফেব্রুয়ারি ২০১৬ সালে, জানানো হয়েছিল যে ভারতীয় বিমানবাহিনী বিমানবন্দরটি ভারতীয় বিমানবন্দর কর্তৃপক্ষকে হস্তান্তর করেছে এবং এটিআই বেসামরিক উদ্দেশ্যে এটি সম্প্রসারিত করবে। কিন্তু আইএএফ সেই বিজ্ঞপ্তি প্রতিরক্ষা মন্ত্রণালয় ও লেহ জেলা প্রশাসক থেকে বরখাস্ত করা হয়েছে। তারা ব্যাখ্যা করে যে আইএএফ একটি নতুন টার্মিনালের নির্মাণের জন্য শুধুমাত্র বিমানবন্দরের একটি ক্ষুদ্র অংশ খালি করবে।

## গন্তব্য ও বিমান সংস্থা

## তথ্যসূত্র

বিষয়শ্রেণী:ভারতের বিমানবন্দর
ইয়াজমিন লি

**ইয়াজমিন লি** (জন্ম: ৩রা জুন, ১৯৮৩) একজন মার্কিন উভকামী পর্নোগ্রাফিক চলচ্চিত্র অভিনেত্রী ও মডেল।

## প্রাথমিক জীবন ও পেশা
লি থাই, কম্বোডিয়া, এবং চীনের ঐতিহ্য থেকে এসেছেন। ইয়াজমিন লি কম্বোডিয়ার একটি উদ্বাস্তু পরিবারে জন্মগ্রহণ করেন। ক্যালিফোর্নিয়ার অরেঞ্জ কাউন্টিতে বসবাস শুরু করার আগে তার পরিবার থাইল্যান্ড থেকে ফিলিপাইন্সে গমন করেছিলো। লি ১৮ বছর বয়সে মার্কিন যুক্তরাষ্ট্রের নৌবাহিনীতে যোগ দিয়েছিলেন। কিন্তু কিছুদিন পরেই যৌন-হয়রানির কারণে চাকরি ছেড়ে দিয়েছিলেন। এরপর মাদক বিনোদন ও মেক-আপ শিল্পীর পেশা অনুসন্ধান করেন। তিনি হলিউডে অভিনেত্রীদের মেক-আপ শিল্পী ও মিউজিক ভিডিও সেটে কাজ শুরু করেন।  এরপর তার রুপান্তর শুরু হলে ট্রান্সফোবিক বৈষম্যের কারণে তিনি মেক-আপ শিল্পীর কাজ ছেড়ে দেন এবং পর্ণগ্রাফি সেটে সহকারী হিসেবে কাজ শুরু করেন। তিনি প্রাপ্তবয়স্ক চলচ্চিত্রে কাস্টিং পরিচালকের দায়িত্ব পালন করেন যতদিন না তিনি একজন মহিলার স্থান অর্জন করেন। তারপর থেকে লি একজন পর্নোগ্রাফিক অভিনেত্রী হিসেবে কাজ শুরু করেন।  তিনি দুইবার এভিএন পুরস্কারের জন্য মনোনীত হন।

২০১০ সালের জানুয়ারি মাসে লি ঘোষণা করেন যে তিনি দুইটি সার্জারী করতে চাচ্ছেন। একটি তার স্তনের কাপ সাইজ বাড়ানোর জন্য ও অপরটি খাৎনা করার জন্য।

Kink.com এর একজন নিয়মিত অভিনেত্রী হিসেবে ২০১১ সালে তিনি "Kinkiest TGirl Domme" পুরস্কার লাভ করেন।

### মূলধারার উপস্থিতি
তিনি মূলধারার ভূমিকায় নিজের স্থান পাকাপোক্ত করেছেন। বিভিন্ন টেলিভিশন চ্যানেলে তার বিশেষ উপস্থিতি ছিলো। এর মধ্যে The Maury Povich Show এবং The Tyra Banks Show উল্লেখযোগ্য। তিনি পর্নোগ্রাফির বাইরেও বেশ কিছু চলচ্চিত্রে কাজ করেছেন। যেমনঃ ২০১১ সালে ভূতের ছবি Red Ice এবং একই সালে The Hangover Part II উল্লেখযোগ্য।

এছাড়াও লি আমেরিকান সিভিল লিবার্টিজ ইউনিয়নের একজন সক্রিয় সদস্য ছিলেন। এলজিবিটি অধিকার বিষয়ক বিভিন্ন অনুষ্ঠানে তিনি অংশগ্রহণ করতেন।

## পুরস্কার ও মনোয়ন
* ২০০৮ এভিএনপুরস্কার মনোনয়ন – বছরের সেরা উভমুখি যৌনতা অভিনেত্রী 
* ২০০৯ এভিএন পুরস্কার মনোনয়ন – বছরের সেরা উভমুখি যৌনতা অভিনেত্রী
* ২০১১ Kink.com পুরস্কার – Kinkiest TGirl Domme
* ২০১২ এভিএন পুরস্কার মনোনয়ন – বছরের সেরা সমম্বয় তারকা বছর ও বছরের সেরা উভমুখি যৌনতা অভিনেত্রী

## তথ্যসূত্র

## বহিঃসংযোগ

* 
* (ইংরেজি)
* (ইংরেজি)
* (ইংরেজি)
* 

বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:১৯৮৩-এ জন্ম
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:থাই বংশোদ্ভূত মার্কিন পর্নোগ্রাফিক অভিনেত্রী
বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন এলজিবিটিকিউ মডেল
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:মার্কিন যুক্তরাষ্ট্রের নৌবাহিনীর নাবিক
বারোক

**বারোক** (Baroque) দৃশ্যমান শৈলীর ইতিহাসের একটি পর্বকে নির্দেশ করে। এই পর্বে গতিময়তার অতিরঞ্জন এবং পরিষ্কার, সহজে বোধগম্য খুঁটিনাটির মাধ্যমে ভাস্কর্য, চিত্রাংকন, স্থাপত্য, সাহিত্য, নৃত্য, মঞ্চনাটক এবং সঙ্গীতে নাটকীয়তা, উত্তেজনা, উদ্দীপনা ও জাঁকজমক ভাব ফুটিয়ে তোলা হয়। ১৬০০ খিস্টাব্দের দিকে রোমে ও ইতালিতে শৈলীর এই ধারাটির আবির্ভাব ঘটে এবং পরে সমস্ত ইউরোপে ছড়িয়ে পড়ে।

ক্যাথলিক গির্জা বারোক শৈলীর জনপ্রিয়তা ও সাফল্যের পেছনে উৎসাহ জুগিয়েছিল। প্রোটেস্ট্যান্ট সংস্কারের প্রত্যুত্তর হিসেবে ক্যাথলিক গির্জা সিদ্ধান্ত নিয়েছিল যে ধর্মীয় বিষয়বস্তুগুলি শিল্পের মাধ্যমে সরাসরি ও আবেগপূর্ণভাবে জনগণের কাছে নিয়ে যেতে হবে। অন্যদিকে অভিজাত শ্রেণীর লোকেরা তাদের ক্ষমতা, বিজয় ও নিয়ন্ত্রণ সমাজচিত্তে আরোপ করার জন্য বারোক শিল্প ও স্থাপত্যের নাটকীয়তাকে ব্যবহার করত।

"বারোক" (Baroque) শব্দটি ফরাসি ভাষা থেকে এসেছে। ফরাসি শব্দটি আবার পর্তুগিজ "barroco" বা স্পেনীয় "barrueco" থেকে এসেছে বলে ধারণা করা হয়। শব্দটি মূল পর্বের অনেক পরে ১৯শ ও ২০শ শতকের শিল্প সমালোচকদের লেখায় প্রথম ব্যবহৃত হয়। বর্তমানে "বারোক" পরিভাষাটি দিয়ে যেকোন শিল্পে খুঁটিনাটির অতিবাহুল্যকে নির্দেশ করতে নেতিবাচকভাবে ব্যবহার করা হয়।

## তথ্যসূত্র

বিষয়শ্রেণী:শিল্পকলা আন্দোলন
বিষয়শ্রেণী:শোভাবর্ধক শিল্পকলা
বিষয়শ্রেণী:প্রারম্ভিক আধুনিক যুগ
রৌরকেলা বিমানবন্দর

**রৌরকেলা বিমানবন্দর** হল ভারতের ওড়িশা রাজ্যের একটি বিমানবন্দর।এই বিমানবন্দরটি ইস্পাত নগরী রৌরকেলা থেকে  পশ্চিমে চহেন্ড কোলনি এলাকায় অবস্থিত।এই বিমানবন্দরটি ব্যবহৃত হয় প্রধানত রৌরকেলা ইস্পাত কারখানায় কোনো সন্মানীয় বা গুরুত্ব পূর্ণ ব্যক্তি পরিদর্শনে আসলে।এই বিমানবনওদরটি রৌরকেলা তথা ভারতীয় ইস্পাত নিগমের মালিকানাধীন।বর্তমানে এই বিমানবন্দরের সঙ্গে কলকাতা বিমানবন্দরের মধ্যে উড়ান চালুর ঘোষণা হয়েছে রিজনাল কানেক্টিভিটি স্কিমে।

## ইতিহাস
বিমানবন্দরবি নির্মাণ করে টাটা আইরোন ও ইস্পাত কোম্পানি।এই বিমান বন্দরের সঙ্গে জামশেদপুরের বিমানবন্দরের মধ্যে উড়ান চালু ছিল।এই রানে প্রতিদিন জামশেদপুর থেকে জামশেদপুর ইস্পাত কারখানার আধিকারিক আসতেন সুন্দরগর জেলার ডলডাইট নিয়ে যাওয়ার জন্য।

১৯৬১ সালে এই বিমানবন্দরটি ভারতীয় বিমানবন্দর কর্তৃপক্ষ অধিগ্রহণ করে ও নতুন রানওয়ে নির্মাণ করে।এর পর বায়দূত বিমান সংস্থা এই বিমানবন্দর থেকে উড়ান চলু করে।রাঁচি থেকে কলকাতা ভায়া রৌকেলা ও রাঁচি ভূবনেশ্বর ভায়া রৌরকেলা।এই উড়ান প্রতিদিন চালু ছিল ৮০ এর দশক পর্যন্ত।৯০ এর দশকের আগেই এই পরিসেবা বন্ধ হয়।কারণ বায়ুদূত বিমান সংস্থা আর্থিক ক্ষতির মধওযে চলছিল।যার কারণে বায়ুদূত  ১০৫ টি বিমানবন্দরে মধ্যে বিমান পরিসেবা চালু রাখে ৪৫ টিতে।১৯৯৪ সালে বিমানবন্দরটি আবার ভারতীয় স্পাত নিগমের হাতে আসে এবং ভিআইপি জেট চালু হয় রৌরকেলা ইস্পাত কারখানার জন্য।

২০০৭ সালে ভারতীয় বিমানবন্দর কর্তৃপক্ষ-এর থেকে তিন জনের একটি পর্যবেক্ষক দল পাঠানো হয় বিমানবন্দরটি পর্যবেক্ষণের জন্যএর পর বিমান বন্দরটি বিমান পরিচালনা ও পরিকাঠামো উন্নয়নের ছাড়পত্র পায়। ওড়িশা এয়ার এর পর উড়ান চালু করে রৌরকেলা  ,ভূবনেশ্বর ও ঝাসুগুদা এর মধ্য ১ নভেম্বর ২০১২ সালে। এর পর ২০১৩ সালের মাঝ্যে রৌরকেল্লা থেকে ভূবনেশ্বর ও কলকাতার মধ্যে প্রতিদিন উড়ান চালু হয়।

## গন্তব্য ও বিমান সংস্থা

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
আবুল কালাম আজাদ (নোয়াখালীর বীর বিক্রম)

শহীদ **আবুল কালাম আজাদ** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ আবুল কালাম আজাদের জন্ম নোয়াখালী জেলার সুধারাম উপজেলার বিনোদপুর ইউনিয়নের বিনোদপুর গ্রামে। তার বাবার নাম মকবুল আহম্মদ এবং মায়ের নাম ফুল বানু। 

## কর্মজীবন
পাকিস্তান সেনাবাহিনীতে চাকরি করতেন আবুল কালাম আজাদ। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। সে সময়ে এই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হওয়ার পর আবুল কালাম আজাদের সঙ্গে মা-বাবার যোগাযোগ ছিল না। স্বাধীনতার পর মা-বাবা অপেক্ষায় থাকেন ছেলের। কিন্তু আবুল কালাম আজাদ আর ফিরে আসেননি। অনেকদিন পর বাংলাদেশ সেনাবাহিনী থেকে জানানো হয়, আবুল কালাম আজাদ পাকিস্তান সেনাবাহিনীর বিরুদ্ধে এক যুদ্ধে শহীদ হয়েছেন।

## মুক্তিযুদ্ধে ভূমিকা
১৯৭১ সালের মার্চের প্রথমদিকে সম্ভাব্য ভারতীয় আগ্রাসন, অভ্যন্তরীণ আইনশৃঙ্খলা বজায় রাখা, অনির্ধারিত সাঁতার প্রশিক্ষণ ইত্যাদি বাহানায় এই রেজিমেন্টের সেনাদের সেনানিবাসের বাইরে মোতায়েন করা হয়। ‘বি’ (ব্রাভো) ও ‘ডি’ (ডেল্টা) কোম্পানিকে পাঠানো হয় রংপুর জেলার ঘোড়াঘাটে। ‘সি’ (চার্লি) কোম্পানি সৈয়দপুর-দিনাজপুর সড়কের মধ্যবর্তী মণ্ডলপাড়ায় বৈদ্যুতিক কেন্দ্র পাহারায়। ‘এ’ (আলফা) কোম্পানিকে দিনাজপুরের পার্বতীপুরে। ওয়্যারলেস সেট ও ভারী অস্ত্রশস্ত্র থাকে ব্রিগেড হেডকোয়ার্টারের নিয়ন্ত্রণে। এ সময় সেনানিবাসে অবস্থান করছিল রেজিমেন্টের ‘রিয়ার পার্টি’, ব্যাটালিয়ন হেডকোয়ার্টার ও হেডকোয়ার্টার কোম্পানির কিছু সেনা। ২৫ মার্চ রাতে পাকিস্তান সেনাবাহিনী কর্তৃক ঢাকার গণহত্যার সংবাদ দেশের উত্তরাঞ্চলে অবস্থানরত তৃতীয় ইস্ট বেঙ্গল রেজিমেন্টের সদস্যদের কাছে পৌঁছায়। এরপর এই রেজিমেন্টের কোম্পানিগুলো নিজ নিজ অবস্থানে থেকে বিদ্রোহ করে। ৩০ মার্চ রাতে সেনানিবাসে অবস্থানরত বাঙালি সেনাদের ওপর পাকিস্তানি সেনারা আক্রমণ করে। তখন বাঙালি সেনারা তাদের প্রতিরোধ করেন। এই যুদ্ধে অনেক বাঙালি সেনা শহীদ ও আহত হন। বাকিরা পালিয়ে যেতে সক্ষম হন। তারা পরে সমবেত হন দিনাজপুরের ফুলবাড়ীতে। এরপর দিনাজপুরের বিভিন্ন স্থানে পাকিস্তানি সেনাবাহিনীর সঙ্গে তৃতীয় ইস্ট বেঙ্গল রেজিমেন্টের মুক্তিযোদ্ধাদের যুদ্ধ হয়। এর মধ্যে ভূষিরবন্দর যুদ্ধ (৫ ও ৬ এপ্রিল), পার্বতীপুর যুদ্ধ (৭ এপ্রিল), বদরগঞ্জ যুদ্ধ (৮ ও ৯ এপ্রিল), খোলাহাটি যুদ্ধ (১০ এপ্রিল), ফুলবাড়ী যুদ্ধ (১১ এপ্রিল), হিলির যুদ্ধ (১৯-২০ এপ্রিল) উল্লেখযোগ্য। এসব যুদ্ধে তৃতীয় ইস্ট বেঙ্গল রেজিমেন্টের মুক্তিযোদ্ধারা অসীম সাহস ও বীরত্ব প্রদর্শন করেন। অনেকে শহীদ ও আহত হন। ২১ এপ্রিলের পর মুক্তিযোদ্ধারা ভারতে অবস্থান নেন। এরপর জুন মাসের প্রথম সপ্তাহ পর্যন্ত মুক্তিযোদ্ধারা সীমান্ত এলাকার রামগতি, ফুলবাড়ী, চরখাই, রামনগর, জলপাইতলী, রাজাই, আমবাড়ী, গৌরীপুর, মন্মথপুসহ আরও কয়েক স্থানে অ্যামবুশ, রেইড, কমান্ডো হামলা চালান। কোনো এক যুদ্ধে আবুল কালাম আজাদ শহীদ হন। এসময় দেখা যায়, ৭০০ সদস্যের তৃতীয় ইস্ট বেঙ্গল রেজিমেন্টের ৪১৬ জন মুক্তিযোদ্ধা ক্যাম্পে আছেন। বাদবাকি শহীদ, আহত বা নিখোঁজ। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:নোয়াখালী জেলার ব্যক্তি
রৌরকেলা ইস্পাত কারখানা

**রৌরকেলা ইস্পাত কারখানা** হল ভারতের ওড়িশা রাজ্যের রৌরকেলা শহরে গড়ে ওঠা একটি বৃহৎ ইস্পাত কারখানা।এইটি দেশের প্রথম পাবলিক সেক্টরের দ্বারা নির্মিত বৃহৎ ইস্পাত কারখানা। এই ইস্পাত কারখানা পশ্চিম জার্মানের সহযোগিতায় নির্মিত হয় ১৯৬০ সালে।এই সময় এই কারখানায় উৎপাদন ক্ষমতা ছিল ১ মিলিয়ন টন বা ১০ লক্ষ টন। এই কারখানা পরিচালনা করে স্টিল অথরিটি অব ইন্ডিয়া।
## তথ্যসূত্র

বিষয়শ্রেণী:ভারতীয় সংস্থা
বিষয়শ্রেণী:ভারতের ইস্পাত কারখানা
বিষয়শ্রেণী:ওড়িশার অর্থনীতি
বিষয়শ্রেণী:ওড়িশার ভবন ও স্থাপনা
মন্দিরা

**মন্দিরা** এক ধরনের বাদ্যযন্ত্র। এটির অপর নাম *জুড়ি*। এটি কাঁসার তৈরি দুটি বাটি। মন্দিরার মধ্যখানে ছিদ্র করে মোটা সুতায় বেঁধে দুই হাতে ধরে পরস্পরের মুখে টোকা দিয়ে বাজানো হয়।
## বাজানোর নিয়ম
মন্দিরা বাজানোর কিছু নিয়ম রয়েছে। মন্দিরা বাজানার সময় এর বাটি দুটির গায়ে হাত দেয়া যায় না, কারণ এতে আওয়াজ বিকৃত এবং তীব্রতা কমে যায়।

## ব্যবহারের ক্ষেত্র
তাল, লয় ও ছন্দ নিরূপণে মন্দিরা সাহায্য করে থাকে।  লোকসঙ্গীত ও উচ্চাঙ্গসঙ্গীতে মন্দিরা ব্যাপকভাবে ব্যবহার হয়ে থাকে। প্রাচীনকালে বৈষ্ণব বৈরাগীরা মন্দিরা বাজিয়ে গান গেয়ে ভিক্ষা করতেন।

## তথ্যসূত্র

বিষয়শ্রেণী:ঘনযন্ত্র
গ্রামীণ আমেরিকা

**গ্রামীণ আমেরিকা** হচ্ছে নিউইর্য়ক ভিত্তিক একটি ৫০১(সি)(৩) অলাভজনক ক্ষুদ্রঋণ প্রতিষ্ঠান। শান্তিতে নোবেল পুরস্কার বিজয়ী মোহাম্মদ ইউনূস  ২০০৮-এ এটি প্রতিষ্ঠা করেন। গ্রামীণ আমেরিকা পরিচালনা করেন **এ্যভন** এর সাবেক চেয়ারম্যান এবং সিইও আন্দ্রেয়া জুং। প্রতিষ্ঠানটি ঋণদান, সঞ্চয় পদ্ধতি, আর্থিক শিক্ষা এবং মার্কিন যুক্তরাষ্টের দরিদ্র নারীদের ক্ষুদ্রঋণ প্রদান করে আত্মকর্মসংস্থানের সৃষ্টি করে। অবশ্যই ঋণ গুলো ক্ষুদ্র ব্যবসায় গঠনে ব্যবহার করতে হয়।

## সেবা

গ্রামীণ আমেরিকা প্রধান চারটি জিনিস প্রদান করে থাকে।
#ক্ষুদ্রঋণ. প্রথমবারে সর্বোচ্চ ঋণের পরিমাণ $১,৫০০ মার্কিন ডলার। যদিও প্রাথমিক ঋণটি পরিশোধ করে তারা আরো বড় অর্থের ঋণ নিতে পারে।
#সঞ্চয় কর্মসূচী. গ্রামীণ আমেরিকা কোন ফি নেয় না, সঞ্চয় হিসাবে কোন নির্দিষ্ট পরিমাণ অর্থ জমা করা প্রয়োজন হয় নাহ বাণিজ্যিক অংশীদারি ব্যাংক গুলোর মতো। 
#জমা প্রতিষ্ঠা. Grameen America supports helps build members credit by reporting loan repayments directly to Experian.
#আর্থিক শিক্ষা. গ্রামীণ আমেরিকা দলের সদস্যদের উৎসাহিত করতে ৫ দিনের প্রাথমিক প্রশিক্ষণ দেয় এবং সদস্যদের সঙ্গে সপ্তাহে একবার সভা করে।

## ঋণদান প্রক্রিয়া
গ্রামীণ আমেরিকা পিয়ার-গ্রুপ ঋণদান মডেল ব্যবহার করে। যেটি প্রবর্তিত হয় বাংলাদেশে  মুহম্মদ ইউনূস এবং গ্রামীণ ব্যাংকের মাধ্যমে। যখন ৫ জনের একটি পিয়ার গ্রুপ গঠিত হয়, তারা একটি আর্থিক প্রশিক্ষণের মাধ্যমে যায় এবং প্রত্যেকে একটি সঞ্চয়ী হিসাব খোলে। প্রশিক্ষণ কর্মসূচী  শেষ হলে প্রত্যেক সদস্য তাদের ঋণ পায়। গ্রামীণ আমেরিকার কর্মীরা  সপ্তাহে  বাধ্যতামূলক একটি দলগত সভা (গ্রুপ মিটিং) করে যেখানে সদস্যরা ঋণ পরিশোধ, সঞ্চয় জমাদান এবং পিয়ার সার্পোট এবং মেন্টরিং করে থাকে।  সফল ঋণ পরিশোধের পরে তারা আরেকটি ঋণের আবেদন করতে পারে।  গ্রামীণ ব্যাংকের ক্ষুদ্রঋণের মডেল বাংলাদেশে একটি উচ্চ-সংবেদনশীল মডেল হিসেবে প্রমাণ করেছে সাপ্তাহিক ভাবে ঋণ পরিশোধ পারে সদস্যদের সহজেই ঋণ পরিশোধ করতে।  গ্রামীণ ব্যাংকে ঋণ পরিশোধের হার শতকরা ৯৮ ভাগের উপরে।

## ঋণের উদ্দেশ্য
গ্রামীণ আমেরিকা থেকে প্রাপ্ত ঋণের অর্থ আয়-বর্ধক ব্যবসা শুরু কিংবা ব্যবসার বৃদ্ধিতে ব্যবহার করতে হয়। সাধারন ব্যবসাগুলোর মধ্যে রয়েছে খাবারের দোকান, ফুলের ঝুড়ি, দর্জি,গহনা, কারুশিল্প   এবং সেলুন অন্যতম।

## পরিসংখ্যান

২০১৫ এর Q1 হিসাবে, গ্রামীণ আমেরিকা মার্কিন  যুক্তরাষ্ট্রের দরিদ্র সীমার নিচে বসবাসকারী ৪৭,০০০ জনকে  $২৫০ মিলিয়ন ডলারের ক্ষুদ্রঋণ প্রদান করেছে।

## ব্যবস্থাপনা

পরিচালকবৃন্দ:

*মুহাম্মদ ইউনূস - পরিচালকবৃন্দের সভাপতি 
*এইচ.আই. লাতিফি
*ভাইডার জরজেনসেন
*রে ডালিয়ো
*মাইকেল ডি. গ্রানঅফ
*মাহমুদ মামদানি
*জন মেগরু
*সিলা এম. ক্যালডিরন
*হোপ নাইট
*আন্তোনিয়া হার্নান্দেজ
*আন্দ্রেয়া জুং
*ক্যারেন পিটজগার

উন্নয়ন দল:
*আন্দ্রেয়া জুং - সভাপতি এবং সিইও, গ্রামীণ আমেরিকা
*ক্যাথেরিন রোজেনবার্গ - এক্সিকিউটিভ ভাইস প্রেসিডেন্ট, গ্রামীণ আমেরিকা
*হওর্য়াড এক্সেল - সিনিয়র ভাইস প্রেসিডেন্ট, গ্রামীণ আমেরিকা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:২০০৮-এ প্রতিষ্ঠিত
বিষয়শ্রেণী:২০০৮-এ প্রতিষ্ঠিত সংগঠন
বিষয়শ্রেণী:মুহাম্মদ ইউনূস
ওয়ালথার পিপি

**ওয়ালথার পিপি** (*Polizeipistole*, or **police pistol**) জার্মান আগ্নেয়াস্ত্র প্রস্তুতকারক কোম্পানি ওয়াল্টার কর্তৃক নির্মিত একপ্রকার ছোট আধা-স্বয়ংক্রিয় অস্ত্র বিশেষ।
## তথ্যসূত্র

বিষয়শ্রেণী:পুলিশের অস্ত্র
বিষয়শ্রেণী:.৩২ এসিপি আধা-স্বয়ংক্রিয় পিস্তল
বিষয়শ্রেণী:জার্মানির আধা-স্বয়ংক্রিয় পিস্তল
টেরিজা পামার

***টেরিজা ম্যারি পামার*** (জন্ম: ২৬ ফেব্রুয়ারি, ১৯৮৬) একজন অস্ট্রেলীয় অভিনেত্রী, মডেল, লেখিকা ও প্রযোজক। তিনি *২:৩৭* ছবিতে অভিনয়ের মাধ্যমে তার চলচ্চিত্র জীবন শুরু করেন। তিনি ২০১৩ সালে মুক্তিপ্রাপ্ত *ওয়ার্ম বডিস* চলচ্চিত্রে একজন জম্বির প্রেমে পড়া তরুণীর চরিত্রে এবং ২০১৬ সালে মুক্তিপ্রাপ্ত হরর চলচ্চিত্র *লাইটস আউট*‌-এ রেবেকা চরিত্রে অভিনয় করেন। এছাড়া তিনি *দ্য সরসারার্স অ্যাপ্রেন্টিস*, *আই অ্যাম নাম্বার ফোর*, *টেক মি হোম টুনাইট*, *লাভ অ্যান্ড হনার*, *দ্য এভার আফটার* (এটি তিনি তার স্বামী মার্ক ওয়েবারের সাথে সহলেখিকা ও সহপ্রযোজনা করেন), *কিল মি থ্রী টাইমস*, ২০১৫ এর পুনর্নির্মিত চলচ্চিত্র *পয়েন্ট ব্রেক*, *ট্রিপল ৯* এবং মেল গিবসন পরিচালিত যুদ্ধ বিষয়ক চলচ্চিত্র *হ্যাকস রিজ*-এ অভিনয় করেন।

## প্রাথমিক জীবন
টেরিজা পামারের জন্ম ও বেড়ে ওঠা দক্ষিণ অস্ট্রেলিয়ার অ্যাডিলেডে। তার বাবা কেভিন পামার একজন বিনিয়োগকারী ছিলেন এবং তার মা পলা স্যান্ডার্স ছিলেন একজন হাসপাতাল সেবিকা ও মিশনারি। ১৯৮৯ সালে তিন বছর বয়সের সময় তার পিতামাতার বিবাহবিচ্ছেদ ঘটে। তার সৎ মায়ের নাম ক্যারেন পামার। এছাড়া তার দুইজন সৎবোন ও দুইজন সৎভাই আছে। তারা তার বাবার সাথেই থাকেন। পামারের মা মাদার টেরিজার নামে তার মেয়ের নাম রাখেন। এক সাক্ষাৎকারে পামার বলেছেন যে তার মায়ের বাইপোলার ডিজঅর্ডার থাকার কারণে তার ছোটবেলায় বেড়ে ওঠা মোটেও সুখকর ছিল না।

## চলচ্চিত্র তালিকা

## তথ্যসূত্র

## বহিঃসংযোগ
*
* টেরিজা পামারের ব্লগ: https://web.archive.org/web/20170423204301/http://yourzenlife.com/

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:২১শ শতাব্দীর অস্ট্রেলীয় অভিনেত্রী
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
টুকি ও ঝায়ের (প্রায়) দুঃসাহসিক অভিযান

***টুকি ও ঝায়ের (প্রায়) দুঃসাহসিক অভিযান*** বাংলাদেশী বৈজ্ঞানিক কল্পকাহিনী লেখক মুহম্মদ জাফর ইকবালের লেখা একটি কল্পবৈজ্ঞানিক রম্য কাহিনী। এটি ২০০৪ সালে প্রথম প্রকাশিত হওয়ার পর এর মোট ৬ বার মুদ্রণ হয়। বইটির প্রকাশক মিলন নাথ এবং এর স্বত্তধারক লেখকের স্ত্রী ড. ইয়াসমিন হক।

## কাহিনী সংক্ষেপ
টুকি এবং ঝা দুজন চোর। যেই সেই চোর নয় চোরদের বিশেষ কলেজ থেকে পাশ করা ডিপ্লোমাধারী পেশাদার চোর। তাদের চালচলন বা চরিত্রের কোনো মিল নেই। পুলিশ সবসময়ই তাদের হন্য হয়ে খোজে কিন্তু তারা সর্বদা পুলিশ থেকে একপদ এগিয়ে থাকে। গল্পের শুরুতেই তারা ভুল করে একটা মহাকাশযানে ঢুকে পরে এবং শুরু হয় তাদের রোমাঞ্চকর মজার দুঃসাহিক অভিযান।

## তথ্যসূত্র

বিষয়শ্রেণী:২০০৪-এর বই
এটিআর ৭২

**এটিআর ৭২ ** একটি যমজ ইঞ্জিন বিশিষ্ট টার্বোপ্রোপ বিমান। এই বিমান আঞ্চলিক বিমান পরিসেবা প্রদানের লক্ষ্যে ফরাসি-ইতালীয় সংস্থা বিমান প্রস্তুতকারক এটিআর দ্বারা উৎপাদিত হয়। এটা এটিআর ৪২ একটি উন্নত নির্মাণ।১৯৮৯ এটি প্রথাগতভাবে একটি আঞ্চলিক বিমান হিসাবে নিযুক্ত হয়েছে। সেবা প্রবেশ যদিও অন্যান্য ভূমিকা যেমন কর্পোরেট পরিবহন, পণ্যসম্ভার বিমান এবং মেরিটাইম পেট্রোল এয়ারক্রাফট যেমন টাইপ দ্বারা সম্পন্ন করা হয়েছে ।এটিআর ৭২ ধারাবাহিক মডেল আনা হয়েছে; একটি একক বিমান একটি একক বর্গ কনফিগারেশনে ৭৮ যাত্রী পর্যন্ত পরিবহনের আসন রয়েছে।

## নক্সা ও উন্নয়ন
থাম্ব|ডান|300px| ফিনারীয় বিমান সংস্থায় এটিআর ৭২
এটিআর ৭২ সর্বাধিক আসনবিন্যাস ক্ষমতা (৪৮ থেকে ৭৮ করা), ৪.৫ মিটার (১৫ ফুট) বিমানদেহ প্রসারিত পাখার প্রসারতার দৈর্ঘ্য বাড়ানোর জন্য এটিআর ৪২ থেকে উন্নত ছিল, আরো শক্তিশালী ইঞ্জিন যুক্ত করা এবং প্রায় জ্বালানি ক্ষমতা ১০ শতাংশ বৃদ্ধি করা হয়। **এটিআর ৭২** ১৯৮৬ সালে ঘোষণা করা হয় বা প্রকাশে আনা হয়। ২৭ অক্টোবর ১৯৮৮ উপর তার কুমারী ফ্লাইট তৈরি এবং ফিনএয়ারের একটি বছর পরে ২৭ অক্টোবর ১৯৮৯ প্রথম এয়ারলাইন এটি আর ৭২ বিমান পরিসেবায় যুক্ত হয়।

## প্রধান পরিচালক সংস্থা
[থাম্ব|একটি [উয়িংস এয়ার এর এটিআার ৭২]]
[থাম্ব|[আজুল ব্রাজিলিয়ান এয়ারলাইন্স]]
[থাম্ব|ডান|300px|[এয়ার নিউজিল্যান্ড লিংক-মাউন্ট কুক এয়ারলাইন্স এটিআর ৭২-৬০০]]
### যাত্রী পরিবহন ক্ষেত্র

প্রধান এটিআর ৭২ পরিচালক বিমান সংস্থা ১৯ জানুয়ারী ২০১৭ পর্যন্ত (১৫ এর বেশি এটিআর ৭২ ব্যবহার কারী)
* উয়িং এয়ার (লায়ন গ্রুপ): ৫২
* আজুল ব্রাজিলিয়ান এয়ারলাইন্স: ৪০
* এয়ার নিউজিল্যান্ড লিংক, মাউন্ট কুক এয়ারলাইন্স: ২৬
* ফ্রায়ারফ্লাই: ২১
* ফ্রেডেক্স এক্সপ্রেস: ২০
* সুইফ্টএয়ার: ২০
* বিন্টের কানারিস: ১৯
* এএসএল এয়ারলাইন্স আয়ারল্যান্ড: ১৬
* ম্যলিন্ডো এয়ার: 16
* এয়ার আলজিরিয়া: ১৫
* গারুডা ইন্দোনেশিয়া: ১৫
* স্টোবার্ট এয়ার: ১৫
* ইউটায়ার এভিয়েশন: ১৫

ফেব্রুয়ারি ২০১৬ সালে, এটিআর সঙ্গে চুক্তি স্বাক্ষর করেছে ইরান এয়ার 20 টি *এটিআর 72-600* বিমান ক্রয়ের জন্য।

### সামরিক ক্ষেত্রে
* ইতালীয় বায়ু সেনা
* পাকিস্থানী নৌবাহিনী
* তুর্কী নৌবাহিনী
তুর্কি নৌবাহিনী প্রাথমিকভাবে দশ এটিআর ৭২-৫০০ এমপিএ ক্রয় করার সিদ্ধান্ত নিয়েছে, পরে আট এটিআর ৭২-৬০০ বিমান তার ক্রম সংশোধন । দুই ৭২-৬০০ টিএমইউএ (ইউটিলিটি) সংস্করণ, এবং ছয় ৭২-৬০০ টিএমপিএ (ASW / ASuW) সংস্করণ । এই দুই এটিআর ৭২-৬০০ টিএমইউএ বিমান ২০১৩ সালে তুর্কি নৌবাহিনী কাছে হস্তান্তরিত হয়েছে।
## বৈশিষ্ট (এটিআর ৭২-৬০০)
থাম্ব|এটিআর ৭২ এর পার্শ্ব দৃশ্য
থাম্ব|এটিআর রেখা অঙ্কন

## আরও দেখুন

## তথ্যসূত্র

বিষয়শ্রেণী:এটিআর বিমান
বিষয়শ্রেণী:১৯৮৯-এ প্রতিষ্ঠিত
বিষয়শ্রেণী:ফ্রান্স–ইতালি সম্পর্ক
নিকোলাই নস্কভ

***নিকোলাই ইভানোভিচ নস্কভ*** () একজন রুশ সংগীতশিল্পী। তিনি ১৯৮৭ থেকে ১৯৯০ সাল পর্যন্ত হার্ড রক ব্যান্ড গোর্কি পার্কের কণ্ঠশিল্পী ছিলেন। তিনি পাঁচবার গোল্ডেন গ্রামোফোন পুরস্কার জয়ী হন। তিনি ১৯৮০-এর দশকের গোঁড়ার দিকে মস্কো (Москва) ব্যান্ডের এবং গোর্কি পার্ক ব্যান্ডে যোগদানের পূর্বে গ্র্যান্ড প্রিক্স (Гран-при) ব্যান্ডের সদস্য ছিলেন। এরপরে ১৯৯০-এর দশকের শেষের দিকে তিনি নিকোলাই (Николай) ব্যান্ডে দলভুক্ত হন। পরবর্তীতে ১৯৯৮ সাল থেকে তিনি এককভাবে তার কর্মজীবন শুরু করেন। এ পর্যন্ত তার ছয়টি একক অ্যালবাম বের হয়েছে। ২০১৫ সালে তিনি *গ্লাভনে স্তেনা* নামক আপাতবাস্তব টেলিভিশন অনুষ্ঠানের দ্বিতীয় মৌসুমে বিচারকের ভূমিকা পালন করেন।

## ব্যক্তিগত জীবন
১৯৭৮ সালে নিকোলাই তার বান্ধবী মারিনার সাথে বিবাহবন্ধনে আবদ্ধ হন। তার মেয়ের নাম কাতিরিনা (জন্ম: ১৯৯১) ও নাতনীর নাম মিরাস্লাভা (জন্ম: নভেম্বর, ২০১৫)। ২০১৭ সালে তিনি গলায় রক্ত জমাট বাঁধার কারণে হাসপাতালে ভর্তি হন।.

## অ্যালবামের তালিকা
### ব্যান্ডে থাকাকালীন অ্যালবাম

### একক অ্যালবাম

### সংকলন

## পুরস্কার ও সম্মাননা
### গোল্ডেন গ্রামোফোন পুরস্কার

## তথ্যসূত্র

## বহিঃসংযোগ
* অফিসিয়াল সাইট  
* মিউজলিব
* স্টেশন.আরইউ
* ইউটিউব
* ফেসবুক

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাইকেডেলিক রক সঙ্গীতজ্ঞ
বিষয়শ্রেণী:প্রগ্রেসিভ রক সঙ্গীতজ্ঞ